Die George Herald het navrae aan die polisie gestuur om te verneem of die ondersoek na die oorsaak van die ongeluk afgehandel is en wag vir terugvoer.
'n Baie emosionele Melinda Niehaus, eienaar van Linda's Bed & Breakfast, het gesê Van der Merwe was 'n ware staatmaker. "Sy het vir vyf jaar by my gewerk. Sy was 'n persoon wat kon 'multi-task', beheer neem, en krisissituasies hanteer. Sy was administratief ook baie sterk. Ek het nie net 'n vriendin verloor nie; vir die besigheid is dit 'n enorme verlies."
Volgens Niehaus het Van der Merwe van Johannesburg af getrek en by haar begin werk om 'n nuwe lewe in George te begin.